Գրքում Շահինն անցում է կատարում ընդհանուրից մասնավորի՝ սկսելով ձուլման քաղաքականությունից, եւ հասնում է համշենահայերի ուծացմանը. «Գրքի նախաբանը նվիրված է մարդու ձեւավորման գործընթացին: Լեզուներն ինչպե՞ս են ստեղծվել: Մարդկանց աշխատանքի զարգացմանը զուգահեռ առաջացել է նրանց կրոնը: Ինչպե՞ս է քրիստոնեությամբ եւ իսլամով սկսվել մարդկանց ուծացման գործընթացը: Հատկապես գրել եմ, թե օսմանցիներն ինչպես են թուրքերի նկատմամբ ուծացման քաղաքականություն վարել, քանի որ թուրքերի ուծացումը դեռեւս շարունակվում է: Որեւէ մեկն այս հարցը չի ուսումնասիրում, չի նկատում: Անդրադարձել եմ նաեւ, թե ինչպես են ալեւիներին ձուլում սուննիներին»: